Gotabaya Rajapaksa

Nandasena Gotabaya Rajapaksa (singalesisk: ගෝඨාභය රාජපක්ෂ, tamil: கோட்டாபய ராஜபக்ஸ, født 20. juni 1949 i ) er en srilankisk politiker og tidligere offiser som var Sri Lankas president fra 18. november 2019 til 14. juli 2022 Han ledet landets militære styrker under borgerkrigen.

Efter å ha vunnet valget med 52,25 % over boligminister Sajith Premadasa, som hadde fått 41,99 % av stemmene, slo Rajapaksa, som under valgkampen hadde appellert til den buddhistiske majoriteten i landet, an en forsonlig tone og understreket at han aktet å representere alle dets innbyggere uavhengig av etnisitet og religiøs bakgrunn. En betydelig andel av befolkningen er muslimer. Tamilske partier har stått i sterk opposisjon til Rajapaksa og hans bror, tidligere president Mahinda Rajapaksa, som er blitt anklaget for å stå bak menneskerettighetsbrudd i de siste fasene av borgerkrigen i 2009. Begge har avvist beskyldningene.

I april 2021 forbød Rajapaksa salg av kunstgjødsel og sprøytemidler og beordret bøndene å drive økologisk. Dette medførte at avlingene ble sterkt redusert og at Sri Lanka ikke lenger var selvforsynt med ris. Landet, som tidligere hadde eksportert ris, måtte importere ris for flere milliarder kroner. Teproduksjonen, som hadde vært en viktig eksportartikkel og kilde til utenlandsk valuta, ble også kraftig redusert. I 2022 gjennomgår landet sin største økonomiske krise siden uavhengigheten i 1948, det ble opptøyer, og Rajapaksa forlot landet. Den 14. juli 2022 søkte han om avskjed.

Referanser

Eksterne lenker 
 

Srilankiske politikere